Galericinae

se inndeling!

Galericinae (rottepiggsvin, månerotter, hårpiggsvin eller gymnurer) er en delgruppe i piggsvinfamilien (Erinaceidae), som er insektetere (Eulipotyphla). Gruppen består av åtte arter, fordelt i fem slekter. Artene er utbredt i Sørøst-Asia.

Biologi 
Gymnurer er nærmest beslektet med ekte piggsvin, men de ligner mer på rotter og artene i spissmusfamilien. Artene trives i overgrodde skogsområder og i sump, men de forekommer også i plantefelt og på plantasjer. Den relativt lange og spisse snuten har velutviklet luktesans og er et effektiv verktøy når artene leter etter mat. Artene er både dag- og nattaktive. De hviler ellers i hule trestammer, under trerøtter og ellers i forlatte dyreboliger og lignende. Artene lever stort sett solitært og de forsvarer seg med et illeluktende sekret som avsettes fra spesielle duftkjertler. Dyene er insektetere, og føden består i hovedsak ernærer av insekter og leddormer som de finner med snutens mens de roter rundt i løv og annet rusk på bakken. De kan imidlertid også ete små virveldyr, åtsel og frukt.

Inndeling 
Inndelingen av Galericinae følger Wilson & Reeder (2005), men den regnes ikke som avklart. Piggsvinfamilien er inndelt i to underfamilier med tilsammen 10 slekter og 24 arter. Norske navn på artene er ikke offisielle, men kun midlertidig beskrivelser i mangel av offisielle navn.

 Eulipotyphla, insektetere
 Erinaceidae, piggsvinfamilien (2 underfamilier, 10 slekter, 24 arter)
 Erinaceinae, egentlige piggsvin (5 slekter, 16 arter)
 Galericinae, rottepiggsvin eller gymnurer (5 slekter, 8 arter)
 Echinosorex
 E. gymnura, månerotte eller gymnur
 Hylomys, (3 arter)
 H. megalotis, langøregymnur
 H. parvus, dverggymnur
 H. suillus, korthalegymnur
 Neohylomys
 N. hainansensis, hainangymnur
 Neotetracus
 N. sinensis, spissmusgymnur
 Podogymnura, (2 arter)
 P. aureospinula, dinagatgymnur
 P. truei, mindanaogymnur

Referanser

Litteratur 
 Ronald M. Nowak: Walker's Mammals of the World. Johns Hopkins University Press, 1999 ISBN 0801857899
 Gerhard Storch: Lipotyphla, Insektenfresser. In: Wilfried Westheide, Reinhard Rieger (red.): Spezielle Zoologie. Teil 2: Wirbel- oder Schädeltiere. Spektrum Akademischer Verlag, Heidelberg – Berlin 2004, 712 Seiten, ISBN 3-8274-0307-3. 
 T. S. Kemp: The Origin & Evolution of Mammals. Oxford University Press, Oxford 2005. ISBN 0-198-50761-5
 D. E. Wilson, D. M. Reeder: Mammal Species of the World. Johns Hopkins University Press, Baltimore 2005. ISBN 0-801-88221-4

Eksterne lenker 
 

Insektetere